28 Jurnalul Oficial al Uniunii Europene 12Jvol. 1 31971D0057 20.1.1971 JURNALUL OFICIAL AL COMUNITĂȚILOR EUROPENE L 16/14 DECIZIA COMISIEI din 13 ianuarie 1971 privind reorganizarea Centrului comun de cercetare nucleară (CCC) (71/57|Euratom) COMISIA COMUNITĂȚILOR EUROPENE, având în vedere Tratatul de instituire a Comunității Europene a Energiei Atomice (Euratom), în special articolul 8, având în vedere Tratatul de instituire a unui Consiliu unic și a unei Comisii unice ale Comunităților Europene, în special articolul 16, având în vedere regulamentul de procedură al Comisiei, în special articolul 27, având în vedere avizul Comitetului științific și tehnic, întrucât este necesar să se doteze Centrul comun de cercetare cu o structură adaptată la misiunea sa specială care să îi confere autonomia de gestiune necesară pentru buna îndeplinire a sarci- nilor sale, ADOPTĂ PREZENTA DECIZIE: Articolul 1 Centrul comun de cercetare (CCC) este format din unități de cercetare create de Comisie pentru a asigura realizarea programelor de cercetare și de instruire ale Comunității, precum și din serviciile necesare funcționării acestora. Articolul 2 Organele de conducere ale centrului comun de cercetare sunt: — directorul general; — comitetul consultativ general; — comitetul științific. Articolul 3 Centrul comun de cercetare este plasat sub autoritatea unui director general numit de Comisie pe baza unui contract cu o durată maximă de patru ani, care poate fi reînnoit. Directorul general și serviciile care îi sunt direct subordonate au sediul în clădirea Ispra. Directorul general ia toate măsurile necesare bunei funcţionări a CCC în cadrul regulamentelor în vigoare și conform competențelor care îi sunt delegate. În condițiile definite mai jos: — pregătește și prezintă Comisiei proiectele de programe ale CCC, precum și elementele financiare corespunzătoare; — negociază și încheie contracte de cercetare cu terții, în limita mijloacelor afectate global de Consiliu în acest scop, conformându-se normelor în materie de tarifare stabilite de Consiliu la propunerea Comisiei; — asigură executarea programelor și gestiunea financiară; — stabilește organizarea internă a CCC luând în considerare îndeosebi cerințele unui buget funcţional; — îşi exercită competențele conferite autorității investite cu putere de numire prin statutul funcționarilor și regimul apli- cabil altor agenți. Articolul 4 (1) Se instituie în sprijinul directorului general un comitet consultativ general al CCC, compus din reprezentanți numiți de guvernele țărilor membre, care exercită atribuțiile prevăzute de prezenta decizie. Participarea statelor membre este reglementată prin Rezoluția Consiliului din 17 decembrie 1970. Comitetul este prezidat de unul dintre membrii săi, ales de comitet pentru o perioadă de doi ani. Directorul general al CCC participă la deliberări fără drept de vot. (2) Comitetul consultativ general se reunește la convocarea pre- ședintelui; acesta trebuie să fie convocat la cererea directorului general al CCC sau a trei membri ai comitetului.